Y Drindod
gan Dafydd ap Gwilym

Da fu'r Drindod heb dlodi
A wnaeth nef a byd i ni.
Da fu'r Tad yn anad neb
Roi Anna ddiwair wyneb.
Da fu Anna dwf uniawn
Ddwyn Mair Forwyn ddinam iawn.
Da fu Fair ddiwair eiriawl
Ddwyn Duw i ddiwyno diawl.
Da fu Dduw Iôr, ddioer oroen,
Â'i Groes ddwyn pumoes o'u poen.
Da y gwnêl Mab Mair, air addef,
Ein dwyn oll bob dyn i nef.

Tarddiadau
Gwefan Dafydd ap Gwilym, Prifysgol Abertawe; adalwyd 06/12/2012

Dafydd ap Gwilym
Cerddi Caeth
Cywyddau